4. УКАЗАНИЯ ЗА ПОДГОТОВКА НА ОФЕРТА

РАЗДЕЛ I

**Условия ЗА ВАЛИДНОСТ НА офертАТА**

**1.1** За участие в процедурата участникът следва да представи оферта изготвена при условията и изискванията на настоящата документация за участие. Същата се представя в срока и на адреса, посочени в обявлението за обществената поръчка по реда, описан в настоящите условия.

1.2. Всеки участник може да представи само 1 (една) оферта за пълния обем на поръчката. Ако участникът не изпълни тези изисквания, той ще бъде отстранен от по-нататъшно участие в процедурата.

1.3. Съгласно Обявлението за настоящата обществена поръчка не съдържа обособени позиции.

**1.4.** Представянето на варианти на офертата или на части от нея е забранено.

**1.5.** Офертата следва да бъде номерирана на всяка страница и да се представи в оригинал. Офертата се представя в писмен вид на хартиен носител.

**1.6.** Офертата се представя в запечатан непрозрачен плик от участника лично или от упълномощен от него представител или по пощата с препоръчано писмо с обратна разписка или чрез куриерска служба. Върху плика участникът записва „Оферта”, наименование на участника, наименованието на поръчката, адрес и лице за кореспонденция, телефон, факс и електронен адрес.

В плика следва да бъдат поставени **3** (три) отделни запечатани непрозрачни и надписани плика, както следва:

**а)** **плик № 1** с надпис **„Документи за подбор”** и **наименованието на Участника**, в който се поставят в оригинал документите, изисквани от възложителя, съгласно чл. 56, ал. 1, т. 1 до 5, т. 8 и т. 11-14 от ЗОП, отнасящи се до критериите за подбор на участниците;

**б)** **плик № 2** с надпис **„Предложение за изпълнение на поръчката”** и **наименованието на Участника**, в който се поставят в оригинал документите, свързани с изпълнението на поръчката, съобразно избрания от Възложителя критерий и посочените в документацията изисквания и ако е приложимо - декларацията по чл. 33, ал. 4 от ЗОП.

**в) плик № 3** с надпис **„Предлагана цена”** и **наименованието на Участника**, който съдържа ценовото предложение на участника, в оригинал.

**1.7.** Офертата се подава на български език. Всички документи, които се прилагат към офертата трябва да бъдат на български език, в т.ч. сертификати, каталози, рекламни брошури, продуктови спецификации и др. информационни материали.

**1.8.** Когато участникът в процедурата е чуждестранно юридическо лице или обединение на чуждестранни юридически лица, посочените в Раздел II от настоящите указания документи по т. 4.2 и 4.5 се представят в официален превод на български език, а всички други документи, които са на чужд език, се представят и в превод на български език.

Официален превод” е превод, извършен от преводач, който е вписан в списък на лице, което има сключен договор с Министерство на външните работи на Република България за извършване на официални преводи.

1.9. Когато за някой от посочените документи е определено, че може да представи в „заверено от участника копие”, за такъв документ се счита този, при който върху копието на документа представляващия участника е записал: „Вярно с оригинала”.

Задължително следва да постави собственоръчен подпис със син цвят под заверката и да постави свеж печат на участника.

**1.10.** Условията в представените образци в документацията за участие, са задължителни за участниците.

**1.11.** Ако офертата не е представена съгласно условията на образците, възложителят има право да отстрани участника от процедура, поради несъответствие на офертата с изискванията на документацията за участие.

**1.12.** Срокът на валидност на офертите трябва да бъде съобразен с определения срок в обявлението и представлява времето, през което участниците са обвързани с условията на представените от тях оферти.

1.13. В случай, че участникът участва като обединение (или консорциум), което не е регистрирано като самостоятелно юридическо лице, тогава участниците в обединението (или консорциума) сключват Споразумение. Споразумението трябва да съдържа клаузи, които гарантират, че всички членове на обединението/консорциума са отговорни, заедно и поотделно, за изпълнението на договора; че водещият член на обединението/консорциума е упълномощен да задължава, да получава указания за и от името на всеки член на обединението/консорциума; че изпълнението на договора, включително плащанията, са отговорност на водещия член на обединението/консорциума, и че всички членове на обединението/консорциума са задължени да останат в него за целия период на изпълнение на договора. Участниците в обединението/консорциума трябва да определят едно лице, което да представлява обединението/консорциума за целите на поръчката. Не се допускат промени в състава на обединението след подаването на офертата. В Споразумението трябва да бъдат описани дейностите от обекта на поръчката, които ще изпълнява всеки един от членовете на обединението.

**Раздел ІІ**

**ИЗИСКВАНИЯ КЪМ УЧАСТНИЦИТЕ**

* 1. Изисквания за икономически и финансови възможности

Не се предвиждат изисквания към икономическото и финансово състояние на участника.

* 1. Изисквания за технически възможности

1. Участникът следва да е изпълнил успешно минимум 1 (една) услуга през последните три години, считано от датата на подаване на офертите, с предмет еднакъв или сходен с предмета на поръчката.

Еднакви или сходни с предмета на обществената поръчка са услуги по проектиране за проект, прилагащ мерки за енергийна ефективност насгради и съоръженията за обществено обслужване и на самостоятелните обекти за обществено обслужване в сгради съгласно номенклатурата в Приложение № 2 към Наредба № 1 от 2003 г. за номенклатурата на видовете строежи.

2) Участникът трябва да разполага с технически лица/ проектанти с пълна проектантска правоспособност за 2015 г., които ще бъдат ангажирани в настоящата обществена поръчка, по съответните части, както следва:

* 1. Чарст АРХИТЕКРУНА
  2. Част ОТОПЛЕНИЕ, ВЕНТИЛАЦИЯ и КЛИМАТИЗАЦИЯ
  3. Част ЕНЕРГИЙНА ЕФЕКТИВНОСТ
  4. Част ПОЖАРНА БЕЗОПАСНОСТ
  5. Част ПЛАН БЕЗОПАСНОСТ И ЗДРАВЕ
  6. Част КОНСТРУКТИВНА

**РАЗДЕЛ III**

**СЪДЪРЖАНИЕ на офертАТА**

Офертата и приложенията към нея се изготвят съгласно условията на представените в документацията образци. Офертата задължително съдържа:

**Плик № 1 с надпис „Документи за подбор”**

**3.1. Списък на документите и информацията, съдържащи се в офертата, подписан от участника** *(Образец № 1)***.** В списъка участникът следва да опише всички представени от него документи (задължителни и други по преценка на участника), включително документи относно лицата, представляващи участника, и относно подизпълнителите, ако такива се предвиждат. Списъкът на документите следва да се постави в началото на документите. Всеки лист, съдържащ се в плика, задължително следва да бъде номериран и подреден съгласно списъка;

3.2. Представяне на участника - по образец - № 2, оригинал; съгласно чл.56, ал.1, б.“а“ от ЗОП - попълва се Образец № 2, съдържащ данни за лицето, което прави предложението с посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на поръчката. *Подписва се задължително от лицата, които представляват участника според документите за регистрация*.

3.3. Пълномощно на лицето, упълномощено да представлява участника в процедурата (оригинал) – представя се, когато документи от нея не са подписани от представляващия/те участника, а от изрично упълномощено лице. Пълномощното следва да съдържа всички данни на лицата (упълномощен и упълномощител/и), както и изрично изявление, че упълномощеното лице има право да подпише документите, съдържащи се в офертата и да представлява участника в обществената поръчка.

3.4. Документ - договор или споразумение (в случай, че участникът е обединение, което не е юридическо лице), подписан от лицата, включени в обединението, в който задължително се посочва представляващият.

Документът се представя в случай, че участникът е неперсонифицирано обединение. Същият следва да бъде копие и от него следва да бъде видно/видни лицето/лицата, които го представляват. В случай, че в договора не е посочено лицето, което представлява участниците в обединението – се представя и документ, подписан от лицата в обединението, в който се посочва представляващият.

В случай, че участникът е обединение, което не е юридическо лице, и лицето, подаващо офертата, не е изрично вписано в споразумението, с което се създава обединението; следва да бъдат представени и нотариално заверени пълномощни от всички участници в обединението, с които упълномощават това лице, което има право да подаде офертата, да попълни и подпише документите, общи за обединението.

Чуждестранни обединения представят копие на документ за създаване на обединение.

3.5. Декларация по чл. 47, ал. 9 от ЗОП, попълнена по *Образец № 5* (оригинал);

3.6. Декларация за липса на свързаност с друг участник или кандидат в съответствие с [чл. 55, ал. 7](http://web.apis.bg/p.php?i=9663#p18616911) от ЗОП, попълнена по *Образец № 6* (оригинал);

3.7. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици попълнена по *Образец № 7* (оригинал).

В случай, че участникът в процедурата е обединение, декларацията се представя от всеки участник в обединението.

3.8. Декларация по чл. 56, ал.1, т. 12 *(по образец № 8);*

3.9. Декларация по чл. 56, ал. 1, т. 11 от ЗОП (*по образец № 9);*

3.10. Декларация по чл. 56, ал. 1, т. 8 от ЗОП *(по образец №10-1)*, Декларация за съгласие на подизпълнител *(по образец №10-2);*

3.11.Гаранция за участие в процедурата – банкова гаранция, издадена от съответната банка в оригинал или копие от документа за внесена гаранция под формата на парична сума. Размерът на гаранцията за участие е 500 (петстотин) лева.

Участникът избира сам формата на гаранцията за участие, в една от двете възможни форми: парична сума или банкова гаранция в оригинал.

* парична сума следва да се внесе по следната сметка на Община Гоце Делчев:

*Набирателна сметка на Община Гоце Делчев:*

*„Банка ДСК“ ЕАД, клон гр. Гоце Делчев*

*BIC код STSABGSF*

*IBAN BG94STSA93003319609901*

Когато участникът избере гаранция за участие да бъде парична сума, внесена по сметка на Община Гоце Делчев в нареждането за плащане задължително следва да бъде записано „Гаранция за участие в процедура с идентификационен номер .................. (попълва се идентификационен номер на процедурата от РОП.

Когато участникът избере гаранцията за участие да бъде банкова гаранция, тогава това трябва да бъде безусловна и неотменима банкова гаранция в полза на Възложителя, със срок на валидност най-малко 120 (сто и двадесет) календарни дни от датата на представяне на офертата, да бъде посочено, че е за обществена поръчка с идентификационен номер …………….. (попълва се идентификационен номер на процедурата от Регистъра за обществени поръчки. В текста на гаранцията изрично да е посочена възможността за задържането й по реда на чл. 61 от ЗОП.

Участникът ще бъде отстранен от участие в процедурата за възлагане на настоящата обществена поръчка, ако не представи копие на платежно нареждане или оригинал на банкова гаранция.

Участникът ще бъде отстранен от участие в процедурата за възлагане на настоящата обществена поръчка, ако в представената банкова гаранция не е изрично посочено, че тя е безусловна и неотменима, че е в полза на Възложителя, че е със срок на валидност най-малко 120 (сто и двадесет) дни от датата на представяне на офертата, че е за настоящата обществена поръчка и че възможността за задържането й е по реда на чл. 61 от ЗОП.

**3.12. Доказателства по чл. 51 от ЗОП за техническите възможности и квалификация на участника:**

1. Списък на услугите, които са еднакви или сходни с предмета на обществената поръчка, изпълнени през последните три години, считано от датата на подаване на офертата, с посочване на стойностите, датите и получателите, заедно с доказателство за извършената услуга (образец № 11). Доказателството за извършената услуга се предоставя под формата на удостоверение, издадено от получателя или от компетентен орган, или чрез посочване на публичен регистър, в който е публикувана информация за услугата.

Еднакви или сходни с предмета на обществената поръчка са услуги по проектиране за проект, прилагащ мерки за енергийна ефективност насгради и съоръженията за обществено обслужване и на самостоятелните обекти за обществено обслужване в сгради съгласно номенклатурата в Приложение № 2 към Наредба № 1 от 2003 г. за номенклатурата на видовете строежи.

1. Списък на техническите лица/ проектантите, които ще бъдат ангажирани при изпълнение на поръчката – оригинал, по образец № 12. Към списъка се прилагат заверени от участника копия на Удостоверение за пълна проектантска правоспособност за 2015 г. на членовете на екипа по отделните части на проекта или посочване на регистрационен номер на документа в публичен регистър или съответните документи, съгласно националното законодателство на чуждестранните лица. Към списъка се прилагат и копия на документи (или посочване на регистрационен номер на документа в публичен регистър или съответните документи, съгласно националното законодателство на чуждестранните лица) за правоспособност за изготване на проектите по следните части ПОЖАРНА БЕЗОПАСНОСТ, ПЛАН БЕЗОПАСНОСТ И ЗДРАВЕ и ПУСО «План за управление на строителните отпадъци».

Плик № 2 с надпис "Предложение за изпълнение на поръчката"

**3.13. Техническо предложение** (оригинал) - поставя се в отделен запечатан непрозрачен плик с надпис „Предложение за изпълнение на поръчката” и следва да бъде изготвено по образеца от настоящата документация (образец № 3) при съблюдаване на изискванията на Техническата спецификация, изискванията към офертата и условия за изпълнение на поръчката. Техническо предложение за изпълнение на поръчката, включващо и срок за изпълнение, към което (ако е приложимо) се прилага декларация (в свободен текст) по чл. 33, ал. 4 от Закона за обществените поръчки.

Участникът трябва да представи в Техническото си предложение:

* Концепция, подход и виждания на участника по изпълнение на дейностите по проектиране, гарантираща качественото и в оферирания срок изпълнение - да е реално изпълнима, адекватна, да са описани подход и виждания на участника по изпълнение на дейностите от Техническата спецификация.
* план-график, в който да са описани последователността на изпълнение на отделните дейности от Техническата спецификация.

Плик № 3 с надпис "Предлагана цена"

3.14. Предлагана цена за изпълнение на поръчката (в оригинал).

Подготвя се от участника по образеца за „Предлагана цена” (Образец № 4). Този документ задължително се поставя в отделен запечатан непрозрачен плик с надпис „Предлагана цена”, поставен в плика с офертата и следва да е изготвена съгласно условията на образец 4.

За изпълнение предмета на поръчката в съответствие с условията на настоящата процедура, участникът предлага цена за дейностите по проектиране в лева без ДДС. В цената трябва да са включени всички разходи по:

* извършване на отделните видове проучвателни и / или проектни работи;
* използване на консумативи;
* работни заплати и осигурителни вноски на наетите работници, командировки, пътни и квартирни пари;
* превози на персонал, материали, машини, техника и оборудване;
* разходи за такси и разрешителни;
* разходи за застраховки, съгласно чл.171, 172 и 173 от Закона за устройството на територията /ЗУТ/;
* всички други разходи, извършени от нас във връзка с изпълнение на проектирането;
* начислена печалба;
* съгласуване, корекции и одобрения на документи;
* всякакви други разходи, необходими за изпълнение предмета на поръчката.

Участникът предлага цена за упражняване на авторски надзор, която се определя на база вложено време съгласно часовата ставка. Времето за авторски надзор включва времето за път и времето за осъществяване на авторски надзор.

Извън плика с надпис “Предлагана цена” не трябва да е посочена никаква информация относно цената. Участници, които и по какъвто и да е начин са включили някъде в офертата си извън плика “Предлагана цена” елементи, свързани с предлаганата цена (или части от нея), ще бъдат отстранени от участие в процедурата.

Ценовата оферта се представя на хартиен носител.

РАЗДЕЛ IV

СРОК НА ВАЛИДНОСТ НА ОФЕРТИТЕ

Срокът на валидност на офертите е 120 (сто и двадесет) календарни дни, включително от крайния срок за получаване на офертите. Възложителят може да поиска от участниците да удължат срока на валидност на офертите до сключване на договор.

Участникът ще бъде отстранен от участие в процедурата за възлагане на настоящата обществена поръчка, ако представи оферта с по – кратък срок на валидност и откаже да го удължи или ако представи оферта с нормален срок, но при последващо поискване от възложителя – откаже да я удължи.

РАЗДЕЛ V

ИНФОРМАЦИЯ ЗА ЗАДЪЛЖЕНИЯТА, СВЪРЗАНИ С ДАНЪЦИ И

ОСИГУРОВКИ, ОПАЗВАНЕ НА ОКОЛНАТА СРЕДА, ЗАКРИЛА НА ЗАЕТОСТТА И УСЛОВИЯТА НА ТРУД

Участниците могат да получат необходимата информация задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и относими към услугите, предмет на поръчката, както следва:

- Относно задълженията, свързани с данъци и осигуровки:

Национална агенция по приходите:

Информационен телефон на НАП - 0700 18 700; интернет адрес: [www.nap.bg](http://www.nap.bg/)

- Относно задълженията, закрила на заетостта и условията на труд:

Министерство на труда и социалната политика:

Интернет адрес: http://www.mlsp.government.bg

София 1051, ул. Триадица №2

Телефон: 8119 443